Document ID: 32015D0607

POLIITIKA- JA JULGEOLEKUKOMITEE OTSUS (ÜVJP) 2015/607,
15. aprill 2015,
Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi vägede juhataja nimetamise ning otsuse (ÜVJP) 2015/102 kehtetuks tunnistamise kohta (ATALANTA/3/2015)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artiklit 38,
võttes arvesse nõukogu 10. novembri 2008. aasta ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks, (1) eriti selle artiklit 6,
ning arvestades järgmist:
(1)
Vastavalt ühismeetme 2008/851/ÜVJP artikli 6 lõikele 1 volitas nõukogu poliitika- ja julgeolekukomiteed tegema otsust Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni ELi vägede juhataja („ELi vägede juhataja”) nimetamise kohta.
(2)
Poliitika- ja julgeolekukomitee võttis 20. jaanuaril 2015 vastu otsuse (ÜVJP) 2015/102, (2) millega nimetatakse kontradmiral Jonas HAGGREN ELi vägede juhatajaks.
(3)
ELi operatsiooni ülem soovitas nimetada (mereväe) kapten Alfonso GÓMEZ FERNÁNDEZ DE CÓRDOBA uueks ELi vägede juhatajaks pärast kontradmiral Jonas HAGGRENI ametiaja lõppu.
(4)
ELi sõjaline komitee toetab seda soovitust.
(5)
Otsus (ÜVJP) 2015/102 tuleks seega kehtetuks tunnistada.
(6)
Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
ON VASTU VÕTNUD KÄESOLEVA OTSUSE:
Artikkel 1
(Mereväe) kapten Alfonso GÓMEZ FERNÁNDEZ DE CÓRDOBA nimetatakse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi vägede juhatajaks alates 6. maist 2015.
Artikkel 2
Otsus (ÜVJP) 2015/102 tunnistatakse kehtetuks.
Artikkel 3
Käesolev otsus jõustub 6. mail 2015.
Brüssel, 15. aprill 2015

Labels: 11
15
18
5